Id-Deċiżjoni tal-Kummissjoni
tad-29 ta’ Jannar 2004
li temenda d-Deċiżjoni 96/333/KE li tistabbilixxi ċertifikazzjoni tas-saħħa għal molluski bivalvi ħajjin, ekinodermi tunikati u gastropodi marini minn pajjiżi terzi li għadhom m’humiex koperti b’deċiżjoni speċifika
(notifikata bid-dokument numru K(2004) 146)
(Test b’relevanza għaż-ŻEE)
(2004/119/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/492/KEE tal-15 ta’ Lulju 1991 li tniżżel il-kondizzjonijiet tas-saħħa għall-produzzjoni u t-tqegħid fis-suq ta’ molluski bivalvi ħajjin [1], u b’mod partikolari l-Artikolu 9 tagħha,
Billi:
(1) D-Deċiżjoni tal-Kummissjoni 96/333/KE tat-3 ta’ Mejju 1996 tistabbilixxi iċ-ċertifikazzjoni tas-saħħa għal molluski bivalvi ħajjin, ekinodermi, tunikati u gastropodi marina minn pajjiżi terzi li għandhom m’humiex koperti b’deċiżjoni speċifika [2], hija applikabbli sal-31 ta’ Diċembru 2003.
(2) D-Deċiżjoni tal-Kummissjoni 97/20/KE [3], tistabbilixxi l-lista ta’ pajjiżi terzi li jaderixxi mal-kondizzjonijiet ta’ ekwivalenza għall-produzzjoni u t-qegħid fis-suq ta’ molluski bivalvi ħajjin, ekinodermi, tunikati u gastropodi marina. It-Taqsima II ta’ dik il-lista fiha l-pajjiżi terzi li jistgħu jkunu suġġetti għal deċiżjoni provviżorja bbażata fuq id-Deċiżjoni tal-Kunsill 95/408/KE [4].
(3) Taħt id-Deċiżjoni 95/408/KE, il-lista tal-pajjiżi hija applikabbli sal-31 ta’ Diċembru 2005. Għalhekk id-data tal-validità tad-Deċiżjoni 96/333/KE għandha tiġi emendata biex tkun taqbel mad-data tal-validità tal-lista provviżorja.
(4) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
L-Artikolu 1
Fl-Artikolu 5 tad-Deċiżjoni 96/333/KE "sal-31 ta’ Diċembru 2003" hija sostitwita bi "sal-31 ta’ Diċembru 2005".
L-Artikolu 2
Din id-Deċiżjoni hija ndirizzata lill-Istati Membri.
Magħmul fi Brussel, fid-29 ta’ Jannar 2004.